
. PRESÈNCIA DE TUDORELLA FERRUGINEA 
(LAMARCK, 1822) (GASTROPODA: POMATIASIDAE) 
A L'ILLA D'EIVISSA. 


N.TORRESÍ i J.A.ALCOVERZ 


RESUM. Es dóna a conèixer la presència de Tudorella ferruginea en estat fòssil a l'illa 
d'Eivissa, i se'n fan algunes consideracions biogeogràfiques i evolutives. 


SUMMARY. The presence of fossil specimens of Tudorella ferruginea on Eivissa is pre- 
sented in this paper. Several biogeographical and evolutionary considerations ara discussed. 


La presència de Tudorella ferruginea a Mallorca, Menorca i illots dels seus 
voltans está molt ben documentada (BOFILL i AGUILAR-AMAT, 1924, AGUILAR- 
AMAT, 1933; JAECREL, 1952, GasuLL, 1964, 1972; CUERDA, 1965, 1975). A Ei- 
vissa aquesta espècie fou esmentada per primera volta per JAECREL (1952: 88), 
que li va dedicar un petit comentari: “Bei Ibiza 9 Exemplare. GRÚN leg. Bo- 
FILL I POCH und d'AGUILAR-AMAT betonen ausdrücklich, dass diese Art auf den 
Pityusen fehlt, wáhrend sie von den Balearen bekannt ist. Im Berliner Mu- 
seum befinden sich gleichfalls 2 Exemplare von Ibiza aus der Sammlung Dun- 
KER”, considerant que amb els seus materials quedava comprovada per primera 
volta la presència de T. ferruginea a les Pitiúses (JAECKEL, 1952: 89). SACCHI 
(1954: 5, 25) informa que no la hi va poder retrobar, malgrat haver dedicat 
esforços especials en controlar la seva presència, concloent que “le segnazioni 
alle Pitiuse, senza dover supporre errori, siano da attribuirsi a presenze occa- 
sionali o ad avventziati assai limitati nello spazio e probabilmente nel tempo". 
Sacca (1957: 13 i in CoLom,1958: 80) considera la seva presència a Eivissa 
com a extremadament dubtosa. CoLom (1957: 486), que manifiesta seguir el 





1 Apartat 64, Eivissa. 
2 Departament de Zoologia (Vertebrats), Facultat de Biologia, Universitat de Barcelona. 

treball de JAECKEL (1952), assenyala la seva presència a Eivissa. Més endavant 
JAECKEL i PLATE (1957: 61) en tornen parlar: “Von GRÚN lagen einem der Au- 
toren (JAECKEL 1952, p.88) 9 Schalen vor mit der Angabe “bei Ibiza”. Der 
Sammler, der unseres Wissens auf Ibiza whonte, hat zwar für EISENTRAUT auch 
auf Mallorca gesammelt, aber an seiner Zuverlässigkeit ist nicht zu zweifeln. 
Die Möglichkeit einer vorübergehenden Ansiedlung ist nicht aus geschlossen, 
ebenso die Zerstörung des Fundortes. Weitere Nachforschungen wären erwün- 
scht”. 

Recentement GasuLL (1964: 68; 1972: 552) la considera exclusiva de les 
Gimnèsies, igual que CUERDA (1965: 510, 1975: 232), que l'assenyala fòssil en 
el Quaternari de les dues illes principals. Els treballs de GasuLL (1964, 1972) i 
de CUERDA (1965, 1975) postulen que la fauna malacològica quaternària de les 
Pitiúses és totalment diferent de la de les Gimnèsies. 

El motiu de la present nota és fer conèixer la troballa de T. ferruginea a 
la bretxa de la Cova de Ca Na Reia (presumiblement del Pleistocè superior), a 
Eivissa. Hi han estat trobades restes de closques de 12 exemplars, un motlle 
intern de la closca i de 16 opercles. Quant a les closques, només n'hi ha dues 
de senceres, i fan 18,55 i 18,66 mm d'altària respectivament. L'adscripció dels 
materials d'Eivissa a T. ferruginea no ofereix cap dubte. La morfologia de la 
closca dels exemplars eivissencs s'ajusta bé a les descripcions fetes i a la icono- 
grafia existent d'aquesta espècie (ROSSMAESSLER, 1837: 49; IBANEZ i ALONSO, 
1979: 71-72), i les seves mides entren dins el camp de variació normal de l'es- 
pècie. Els materials eivissencs han estat contrastats amb sèries de comparació 
de T. ferruginea provinents de Mallorca, tant fòssils com actuals. 

La distribució geogràfica de T. ferruginea és confusa. Actualment viu a 
Mallorca, Menorca i alguns dels petits illots que envolten aquestes illes (Sac. 
CHI, 1954, GASULL, 1964, 1972; CUERDA 1975). Segons alguns autors (Wenz, 
1939 fide Esu, 1978; BOURGUIGNAT, 1864, PALLARY, 1898, PiCARD, 1949 fide 
IBAÑEZ i ALONSO, 1979; JAECKEL, 1952) es troba també a la Península Ibérica, 
enc que és possible que les cites a la Península Ibèrica sien errònies (IBANEZ i 
ALONSO, 1979). JAECREL (1952) i JAECREL i PLATE (1964) l'esmenten també al 
Nord d'Àfrica. En estat fòssil ha estat trobat a nombrosos jaciments plio-qua- 
ternaris de Mallorca i de Menorca (CUERDA, 1965). Esu (1978) l'ha trobat re- 
centment al jaciment pliocènic de Nuraghe Su Casteddu, a Sardenya. Aquesta 
autora posa, amb dubtes, Cyclostoma baudoni, del Pliocè mitjà d'Hauterives 
(França), en sinonímia amb T. ferruginea. I 

En la nostra opinió cal confirmar la distribució geogràfica actual de Pes- 
pècie fora de les Gimnèsies, per a poder determinar si l'espècie te actualment 

categoria d'endemisme o no. En qualsevol cas, les informacions que ens for- 
neix el registre fòssil conegut de l'espècie ens permeten fer algunes considera- 
cions: i 


1. T.ferruginea ha vist reduïda la seva área de distribució geogràfica du- 
rant el Plio-Quaternari. Ha passat d'esser una espècie probablement eurícora a 
estenòcora. Es desconeixen les causes de la seva extinció aparent a Sardenya, 
Eivissa i, presumiblement, al continent, així com les causes de la seva supervi- 
vència a les Gimnèsies. Actualment s'ha de considerar T.ferruginea com a es- 
pècie relicta. 


2. L'evolució de T.ferruginea sembla haver estat bastant braditélica, no 
havent-se detectat, de moment, canvis morfològics en el registre fòssil de Pes- 
pècie. Biomètricament els exemplars del Pliocè (dunes de Son Mulet, Mallor- 
ca, COLOM, SACARES i CUERDA, 1968), del límit plio-quaternari (Pedrera de 
s'Ònix, Mallorca, inèdit), i del Quaternari inferior (Banc d'Eivissa, Mallorca, 
CUERDA, com.pers., Nuraghe Su Casteddu, Sardenya, Esu, 1978) són de talla 
inferior als exemplars més recents (CUERDA, com.pers.). El fet que els exem- 
plars de, presumiblement, el Pleistòce superior d'Eivissa sien de mida similar 
als actuals de les Gimnèsies suggereix que o bé provenen d'un tronc mallorquí 
que hauria colonitzat les Pitiúses durant el Pleistocè mitjà o superior, o bé que 
l'espècie va colonitzar les Pititises a una època més antiga, provinent d'una re- 
gió d'origen (source region) desconeguda, havent-s'hi produit un fenomen de 
convergència evolutiva amb el filum mallorquí. Actualment ens manquen dades 
per avaluar aquestes dues hipòtesis. 


3. Com bé assenyalen SAccHr (in CoLom, 1958), GasuLL (1972) i CUERDA 
(1975), la presència de Tudorella ferruginea a les Balears és molt antiga. La 
seva presència en estat fòssil a les Balears, Eivissa i Sardenya fa verosímil que 
T.ferruginea hagi colonitzat aquestes illes durant el Messinià o fins i tot a èpo- 
ques anteriors. 

